RAPORT AL COMISIEI CĂTRE PARLAMENTUL EUROPEAN ȘI CONSILIU privind activitățile Fondului european de ajustare la globalizare în 2012 /* COM/2013/0782 final */





CUPRINS 1........... Introducere..................................................................................................................... 4 2........... O privire de ansamblu asupra activităților FEG în 2012.................................................. 4 3........... Urmările raportului anual pe 2011 privind activitățile FEG.............................................. 5 4........... Analiza activităților FEG în 2012................................................................................... 6 4.1........ Cereri primite................................................................................................................. 6 4.1.1..... Cereri primite în funcție de sector.................................................................................. 6 4.1.2..... Cereri primite în funcție de suma solicitată...................................................................... 6 4.1.3..... Cereri primite în funcție de numărul de lucrători vizați pentru asistență......................... 7 4.1.4..... Cereri primite în funcție de suma solicitată pentru fiecare lucrător.................................... 7 4.1.5..... Cereri primite în funcție de criteriul de intervenție......................................................... 7 4.2........ Contribuțiile acordate.................................................................................................... 7 4.2.1..... Acțiuni finanțate cu asistența FEG............................................................................ 11 4.2.2..... Complementaritatea cu acțiunile finanțate de fondurile structurale, în special de Fondul social european (FSE).................................................................................................................................... 11 4.3........ Cererile care nu întrunesc condițiile pentru o contribuție financiară din partea FEG...... 12 4.4........ Rezultate obținute de FEG.......................................................................................... 12 4.4.1..... Rezumatul rezultatelor și al bunelor practici prezentate în 2012...................................... 12 4.4.2..... Detalii privind măsurile puse în aplicare, astfel cum au fost comunicate în rapoartele finale primite în 2012 13 4.5........ Perioada de programare 2014-2020 – Propunerea Comisiei pentru un nou regulament FEG 18 4.6........ Raportul financiar.......................................................................................................... 18 4.6.1..... Contribuții ale FEG..................................................................................................... 18 4.6.2..... Cheltuielile legate de asistența tehnică.......................................................................... 18 4.6.3..... Neregularități raportate sau rezolvate........................................................................... 19 4.6.4..... Lichidarea contribuțiilor financiare ale FEG.................................................................. 19 4.6.5..... Alte rambursări............................................................................................................. 22 4.7........ Activități de asistență tehnică întreprinse de Comisie.................................................. 22 4.7.1..... Informare și publicitate................................................................................................ 22 4.7.2..... Reuniuni cu autoritățile naționale și părțile interesate................................................ 22 4.7.3..... Crearea unei baze de cunoștințe – O bază de date pentru FEG și proceduri standardizate pentru cererile FEG.................................................................................................................................... 22 4.7.4..... Al doilea Portret statistic al FEG 2007-2011................................................................. 23 4.7.5..... Evaluarea FEG la jumătatea perioadei........................................................................... 23 4.7.6..... Evaluarea ex-post a FEG – Prima fază.......................................................................... 23 5........... Tendințe observate..................................................................................................... 24 6........... Concluzie..................................................................................................................... 31 RAPORT AL COMISIEI CĂTRE PARLAMENTUL EUROPEAN ȘI CONSILIU privind activitățile Fondului european de ajustare la globalizare în 2012 1. Introducere Fondul european de ajustare la globalizare (FEG) a fost creat prin Regulamentul (CE) nr. 1927/2006[1] în scopul de a manifesta solidaritate și de a acorda sprijin lucrătorilor concediați ca o consecință a schimbărilor structurale majore din configurația comerțului mondial. Acesta a fost conceput pentru a concilia avantajele globale ale liberalizării comerțului pe termen lung, sub forma creșterii și ocupării forței de muncă, cu efectele negative potențiale ale globalizării pe termen scurt, în special asupra ocupării forței de muncă în ceea ce privește lucrătorii cei mai vulnerabili și mai puțin calificați. FEG cofinanțează măsurile de politică active privind piața forței de muncă organizate de statele membre pentru a-i ajuta pe lucrătorii concediați să se repoziționeze pe piața forței de muncă și să găsească noi locuri de muncă. Regulamentul (CE) nr. 546/2009 din 18 iunie 2009[2] a modificat normele pentru a răspunde mai eficient la criza economică și financiară mondială. Articolul 16 din Regulamentul (CE) nr. 1927/2006 prevede prezentarea anuală de către Comisie a unui raport cantitativ și calitativ privind activitățile FEG în cursul anului precedent, către Parlamentul European și Consiliu. Raportul ar trebui să se axeze în principal pe rezultatele obținute de către FEG și ar trebui să conțină, în special, informații cu privire la cererile prezentate, deciziile adoptate și acțiunile finanțate, inclusiv complementaritatea acestora cu acțiunile finanțate de fondurile structurale, în special Fondul social european (FSE), precum și lichidarea contribuțiilor financiare furnizate. De asemenea, raportul ar trebui să cuprindă informații privind cererile care au fost refuzate din cauza lipsei unor alocări suficiente sau din motive de inadmisibilitate. 2. O privire de ansamblu asupra activităților FEG în 2012 În 2012, Comisia a primit 11 cereri de contribuții din FEG, pentru o sumă de 58,5 milioane EUR. Detaliile privind cererile sunt furnizate în secțiunea 4.1 și în tabelul 1. În 2012, autoritatea bugetară a luat 19 decizii de mobilizare a FEG, pentru o sumă totală de 73,5 milioane EUR din bugetul FEG pentru 2012. Detaliile contribuțiilor acordate sunt prezentate în secțiunea 4.2 și în tabelele 2 și 3. În 2012, Comisia a primit 41 de rapoarte finale privind punerea în aplicare a contribuțiilor FEG. Detaliile privind rezultatele sunt prezentate în secțiunea 4.4 și în tabelul 4. 11 contribuții din FEG acordate în anii precedenți au fost lichidate (detalii în secțiunea 4.6.4 și în tabelul 6). Detalii privind asistența tehnică la inițiativa Comisiei [articolul 8 alineatul (1) din Regulamentul FEG] sunt prezentate în secțiunea 4.6.2 și în tabelul 5. Comisia a lansat prima fază a evaluării ex-post prin semnarea unui contract cu un prestator extern de servicii (mai multe detalii sunt furnizate în secțiunea 4.7.6). Propunerea Comisiei pentru viitorul regulament FEG pentru perioada 2014-2020, care a fost înaintată Parlamentului European și Consiliului în 2011[3], a fost discutată în ambele instituții (mai multe detalii sunt prezentate în secțiunea 4.5). 3. Urmările raportului anual pe 2011 privind activitățile FEG Regulamentul (CE) nr. 546/2009 de modificare a Regulamentului (CE) nr. 1927/2006 privind crearea FEG Regulamentul (CE) nr. 546/2009 de modificare a Regulamentului (CE) nr. 1927/2006 privind crearea FEG a fost aplicabil cererilor FEG depuse începând cu 1 mai 2009. El a adus modificări temporare și permanente la Regulamentul FEG inițial[4]. Regulamentul de modificare a ameliorat în mod semnificativ FEG, oferind statelor membre condiții mai bune pentru a solicita cofinanțare din FEG, în special în vederea acordării de sprijin pentru acțiunile acestora de combatere a efectelor negative ale crizei economice și financiare mondiale asupra ocupării forței de muncă. Din moment ce nu s-a ajuns la niciun acord politic cu privire la prelungirea „derogării temporare aferente crizei” în cadrul Consiliului din 2011, aceasta a expirat la 31 decembrie 2011. În ceea ce privește perioada restantă de aplicare a Regulamentului FEG, și anume până la 31 decembrie 2013, cererile pentru sprijin FEG nu mai pot fi justificate prin motivul crizei economice și financiare, ci doar prin motivul unor schimbări structurale în configurația comerțului mondial, iar rata de cofinanțare a fost redusă la procentajul inițial de 50 % din costurile eligibile totale. Modificările permanente, și anume scăderea pragului de la 1 000 la 500 de concedieri și prelungirea perioadei de punere în aplicare de la 12 la 24 de luni începând de la data depunerii cererii, se aplică în continuare până la 31 decembrie 2013. Facilitarea luării deciziilor privind cererile FEG: procedura pentru prezentarea propunerilor către Consiliu și Parlamentul European Eforturile care au început în 2010 pentru a accelera procesul de luare a deciziilor în cadrul dispozițiilor actualului regulament au fost continuate în 2012. În martie 2012 a avut loc un seminar specific pentru reprezentanții statelor membre în scopul de a aborda diverse aspecte referitoare la punerea în aplicare eficientă a fondului. 4. Analiza activităților FEG în 2012 4.1. Cereri primite Cele 11 cereri[5] primite de Comisie în 2012 (a se vedea tabelul 1) au fost depuse de nouă state membre (Irlanda, Germania, Danemarca, Spania, Suedia, Finlanda, Italia, Belgia și România) și au vizat 10 403 lucrători concediați ca urmare a unor schimbări structurale în configurația comerțului mondial cauzate de globalizare. În cererile menționate, s-a solicitat o sumă totală de 58 499 659 EUR din FEG. Sumele care nu sunt încă aprobate sunt orientative, întrucât se pot schimba în continuare în cursul etapei de evaluare. Toate cele nouă state membre depuseseră în trecut cereri de contribuție din partea FEG. Regulamentul (CE) nr. 546/2009, adoptat la 18 iunie 2009, se aplică tuturor acestor cereri (și anume, o rată de cofinanțare de 50 %, o perioadă de punere în aplicare de 24 de luni începând de la data depunerii cererii, etc.). Tabelul 1 — Cereri primite în 2012 4.1.1. Cereri primite în funcție de sector Cele 11 cereri primite vizau șase sectoare diferite[6]. Pentru două sectoare (activități ale centrelor de intermediere telefonică și produse electronice de uz general), o cerere de contribuție din partea FEG a fost depusă pentru prima oară în 2012. 4.1.2. Cereri primite în funcție de suma solicitată Fiecare stat membru care solicită intervenția FEG trebuie să conceapă un pachet coordonat de măsuri adaptate cât mai bine profilurile lucrătorilor vizați și să stabilească suma pe care dorește să o obțină. Regulamentul FEG nu conține recomandări sau limitări în ceea ce privește suma totală solicitată, dar evaluarea unei cereri de către serviciile Comisiei poate ridica anumite întrebări care să sugereze statului membru solicitant să revizuiască pachetul de servicii personalizate propuse, modificând, prin aceasta, suma solicitată. Contribuțiile FEG solicitate în 2012 au variat de la 2 620 982 EUR la 12 536 454 EUR (în medie 5 318 151 EUR). 4.1.3. Cereri primite în funcție de numărul de lucrători vizați pentru asistență Numărul total de lucrători vizați de măsurile propuse pentru cofinanțare din partea FEG a fost de 10 403, ceea ce reprezintă aproximativ 74 % din numărul total de lucrători concediați (aproximativ 14 000 de concedieri au fost declarate de către cele nouă state membre în cele 11 cereri depuse). Numărul lor a fost cuprins între 295 și 2 103 de lucrători vizați, cinci cereri vizând peste 1 000 și două cereri vizând mai puțin de 500 de lucrători. Numărul de lucrători afectați de un eveniment de concediere și numărul de lucrători vizați pentru sprijin din partea FEG pot să difere unul de celălalt, deoarece statul membru solicitant poate hotărî să concentreze asistența FEG exclusiv asupra anumitor grupuri de lucrători, spre exemplu asupra celor care se confruntă cu dificultăți excepționale pentru a se menține pe piața forței de muncă și/sau asupra celor care au cea mai mare nevoie de asistență. Unii dintre lucrătorii afectați pot beneficia de ajutor în afara celui din FEG, în timp ce alții pot găsi singuri un nou loc de muncă sau pot decide să se pensioneze în mod anticipat, ceea ce înseamnă că nu ar fi vizați de măsurile de intervenție ale FEG. 4.1.4. Cereri primite în funcție de suma solicitată pentru fiecare lucrător În conformitate cu Regulamentul FEG, pachetul de servicii individualizate pe care statele membre îl pot propune lucrătorilor concediați în cauză este definit de către statele membre. În consecință, suma solicitată pentru fiecare lucrător afectat poate să varieze în funcție de gravitatea evenimentului de concediere, de situația pieței forței de muncă afectate, de circumstanțele individuale ale lucrătorilor vizați, de măsurile deja prevăzute de către statul membru și de costul furnizării serviciilor în statul membru sau regiunea în cauză. Acest lucru explică motivul pentru care sumele propuse pentru fiecare lucrător în 2012 au variat de la aproximativ 2 500 EUR până la puțin peste 42 000 EUR, cu o medie de 8 668 EUR per lucrător. 4.1.5. Cereri primite în funcție de criteriul de intervenție Toate cele 11 cereri depuse au avut scopul de a sprijini lucrătorii concediați din cauza unor schimbări structurale majore în configurația comerțului mondial cauzate de globalizare. Zece cereri s-au bazat pe articolul 2 litera (a) din Regulamentul FEG și o cerere s-a bazat pe articolul 2 litera (c) (împrejurări excepționale). 4.2. Contribuțiile acordate În 2012, autoritatea bugetară a luat 19 decizii de a utiliza FEG în vederea cofinanțării măsurilor de politică active privind piața forței de muncă, ca urmare a cererilor statelor membre (a se vedea tabelele 2 și 3 pentru o imagine de ansamblu și defalcată a profilurilor lucrătorilor). Cinci dintre aceste decizii au vizat cereri depuse în 2012, în timp ce 13 s-au referit la cereri primite în 2011. O decizie a constituit un răspuns la o cerere primită în 2010. Regulamentul (CE) nr. 546/2009, adoptat la 18 iunie 2009, se aplică în cazul a 14 din cele 19 contribuții acordate (și anume, o rată de cofinanțare de 65 %, o perioadă de punere în aplicare de 24 de luni începând de la data depunerii cererii, etc.). Pentru cele cinci cereri depuse în 2012, rata de cofinanțare este de 50 %, în timp ce perioada de punere în aplicare rămâne de 24 de luni [schimbare permanentă introdusă de Regulamentul (CE) nr. 546/2009 de modificare]. Cele 19 contribuții acordate vizau 15 700 de lucrători concediați în 11 state membre și se ridicau la un total de 73 536 222 EUR plătiți din FEG (14,7 % din suma anuală maximă disponibilă a FEG). Șapte dintre cele 19 contribuții FEG au fost aprobate în decembrie 2012 și au fost plătite în primul trimestru din 2013 (din bugetul pentru anul 2012). Scăderea finanțării din partea FEG în raport cu 2011 (în 2011, s-a acordat o sumă de 128 167 758 EUR pentru 22 de contribuții) se explică, într-o oarecare măsură, prin scăderea ratei de cofinanțare din partea FEG (50 % în loc de procentajul anterior de 65 %) și prin reducerea numărului de cereri noi după expirarea „derogării aferente crizei” la sfârșitul anului 2011. Tabelul 2 — Detaliile contribuțiilor acordate în 2012 Tabelul 3 — Contribuțiile TEG acordate în 2012: profilul lucrătorilor 4.2.1. Acțiuni finanțate cu asistența FEG Articolul 3 din Regulamentul (CE) nr. 1927/2006 prevede că FEG poate cofinanța doar măsurile active de pe piața muncii destinate să contribuie la reinserția profesională a lucrătorilor concediați. Acest articol prevede, de asemenea, că FEG poate finanța activitățile de pregătire, gestionare, informare, publicitate și control necesare pentru punerea în aplicare a fondului de către un stat membru („activități de punere în aplicare”). Măsurile aprobate pentru cele 19 contribuții ale FEG acordate în 2012 vizau reintegrarea pe piața forței de muncă a 15 700 de lucrători concediați. Ele au cuprins, în principal, activități intensive și personalizate de asistență pentru căutarea unui loc de muncă și de gestionare de caz, o varietate de activități de formare profesională, de perfecționare și de recalificare, diferite stimulente/alocații financiare provizorii pe durata măsurilor active de sprijin până la perioada efectivă de reinserție profesională, mentorat în etapele inițiale ale încadrării în muncă, precum și alte tipuri de activități, cum ar fi promovarea antreprenoriatului/a creării de întreprinderi, sprijinirea ocupării forței de muncă și stimulente unice pentru ocuparea forței de muncă sau angajare. La elaborarea pachetelor de sprijin, statele membre au luat în considerare pregătirea, experiențele și nivelul educațional al lucrătorilor, mobilitatea acestora și oportunitățile actuale sau potențiale de locuri de muncă în regiunile în cauză. 4.2.2. Complementaritatea cu acțiunile finanțate de fondurile structurale, în special de Fondul social european (FSE) FEG este conceput pentru a spori potențialul de ocupare a forței de muncă și pentru a asigura o reinserție profesională rapidă a lucrătorilor concediați prin măsuri active pe piața muncii, completând astfel FSE, care este principalul instrument al UE pentru promovarea ocupării forței de muncă. În general, complementaritatea celor două fonduri rezidă în abilitatea lor de a aborda aceste aspecte în funcție de două perspective temporale diferite: în timp ce FEG oferă asistență personalizată lucrătorilor concediați în urma unor concedieri colective specifice de mare amploare, FSE vine în sprijinul obiectivelor strategice pe termen lung (de exemplu, creșterea capitalului uman, gestionarea schimbării) prin programe multianuale planificate în mod prealabil, ale căror resurse nu pot, în mod normal, să fie realocate pentru a face față unor situații de criză provocate de concedieri colective. Măsurile FEG și FSE sunt utilizate, uneori, în scopuri complementare, pentru a oferi soluții atât pe termen scurt, cât și pe termen lung. Criteriul decisiv este capacitatea instrumentelor disponibile de a sprijini în mod eficace lucrătorii, și este la latitudinea statelor membre să selecteze — și să programeze — instrumentele și măsurile cele mai adecvate pentru atingerea obiectivelor urmărite. Conținutul „pachetului coordonat de servicii personalizate” care urmează a fi cofinanțat de FEG ar trebui să fie echilibrat de alte acțiuni și ar trebui să vină în completarea acestora. Măsurile cofinanțate de FEG pot depăși măsurile de formare și acțiunile obișnuite, iar experiența practică a arătat că FEG permite statelor membre să ofere lucrătorilor concediați un ajutor mai cuprinzător și mai bine personalizat decât ar fi posibil fără sprijinul FEG, inclusiv măsuri la care în mod normal aceștia nu ar avea acces (de exemplu, o formare în învățământul secundar sau în cel superior). FEG permite statelor membre să se concentreze cu precădere asupra persoanelor vulnerabile, precum lucrătorii mai slab calificați sau cei proveniți din medii de migranți, și să ofere sprijin cu un raport mai bun dintre persoanele în căutarea unui loc de muncă și consilieri și/sau pe o perioadă mai îndelungată de timp decât ar fi posibil fără sprijinul FEG. Toate acestea sporesc perspectivele lucrătorilor de a-și îmbunătăți situația. Toate statele membre trebuie să se doteze cu mecanismele necesare pentru evitarea oricărui risc de dublă finanțare din partea instrumentelor financiare ale UE, conform cerințelor articolului 6 alineatul (5) din Regulamentul (CE) nr. 1927/2006. 4.3. Cererile care nu întrunesc condițiile pentru o contribuție financiară din partea FEG Nici Comisia, nici autoritatea bugetară nu au respins vreo cerere prezentată de către statele membre pentru finanțare de la FEG. 4.4. Rezultate obținute de FEG Principalele surse de informații privind rezultatele obținute de FEG sunt rapoartele finale prezentate de statele membre conform articolului 15 din Regulamentul (CE) nr. 1927/2006. Acestea sunt completate cu informațiile transmise de statele membre în cadrul contactelor lor directe cu Comisia și în timpul reuniunilor și al conferințelor din cursul anului. În 2012, Comisia a primit rapoarte finale pentru 41 de cazuri confinanțate de FEG, care au fost puse în aplicare de către douăsprezece state membre până la jumătatea anului 2012. Toate cele 41 de cazuri au beneficiat de o perioadă prelungită de punere în aplicare, și anume 24 de luni de la data depunerii cererii (în urma creșterii de la 12 la 24 de luni care a rezultat din modificarea adoptată în 2009 a Regulamentului FEG), precum și de o rată de cofinanțare de către FEG de 65 % (în urma creșterii temporare de la procentajul precedent de 50 %). Principalele rezultate și date raportate de aceste state membre în 2012 sunt rezumate în prezenta secțiune și în tabelul 4. Aceste 41 de cazuri vor fi de asemenea analizate în evaluarea ex-post a FEG, care urmărește obiectivul de a măsura valoarea adăugată a FEG și impactul acestuia asupra lucrătorilor concediați și a piețelor forței de muncă (29 de cazuri sunt analizate în prima fază a evaluării, iar celelalte 12 vor fi tratate în faza finală - a se vedea secțiunea 4.7.6). În total, Comisia a primit rapoarte finale pentru 60 de cazuri FEG până la 31 decembrie 2012, reprezentând 57 % din numărul total de cereri primite până la 31 decembrie 2012 (105)[7]. Pe baza informațiilor conținute în rapoartele finale ale statelor membre, se poate concluziona că FEG aduce o valoare adăugată acțiunilor pe care le-ar putea întreprinde statele membre pentru a-i ajuta pe lucrătorii concediați să găsească noi locuri de muncă și să se repoziționeze pe piața forței de muncă. FEG le permite statelor membre să furnizeze măsuri de o calitate mai bună și pentru o durată mai lungă unui număr mai mare de lucrători concediați decât ar fi posibil fără finanțarea din FEG. 4.4.1. Rezumatul rezultatelor și al bunelor practici prezentate în 2012 Rapoartele finale prezentate de cele 12 state membre au arătat că, la sfârșitul perioadei de punere în aplicare a FEG, 14 333 de lucrători (50 % din cei 28 662 care au beneficiat de asistență din FEG) și-au găsit noi locuri de muncă sau desfășurau o activitate independentă. Acesta reprezintă un rezultat bun, cu atât mai mult cu cât lucrătorii sprijiniți de măsurile cofinanțate de FEG se numără, de obicei, printre care se confruntă cu dificultăți mai mari pe piața forței de muncă. Aproximativ 3,7 % erau încă în perioada de educație sau formare și 44,7 % erau șomeri sau inactivi din motive personale[8]. Tabelul 4 prezintă detaliile. Ca și în 2011 și 2010, pe planul reinserției profesionale, rezultatele au fost influențate de capacitățile de absorbție reduse ale piețelor regionale și locale ale muncii, ca o consecință directă a crizei mondiale. Trebuie de asemenea remarcat faptul că rata de reinserție înregistrată la sfârșitul respectivelor perioade de punere în aplicare nu oferă decât o imagine a situației profesionale a lucrătorilor în momentul colectării datelor. Aceasta nu oferă informații privind tipul și calitatea locului de muncă găsit și poate să se schimbe în mod semnificativ într-un interval scurt de timp. Potrivit informațiilor primite de la mai multe state membre, ratele de reinserție tind să crească deja la câteva luni după prezentarea rapoartelor finale și continuă să crească pe termen mediu, în special în cazurile în care lucrătorii continuă să beneficieze de asistență personalizată după perioada FEG, pe cheltuiala statelor membre sau cu ajutorul FSE. Acest lucru arată că sprijinul cofinanțat de FEG poate avea un impact pozitiv suplimentar pe termen mai lung. 4.4.2. Detalii privind măsurile puse în aplicare, astfel cum au fost comunicate în rapoartele finale primite în 2012 Pachetele de sprijin acordate de către cele 12 state membre lucrătorilor concediați au inclus o gamă largă de măsuri de asistență personalizată pentru căutarea unui loc de muncă, plasarea personalului disponibilizat și (re)calificare. Cele mai mari sume au fost cheltuite pentru două categorii de măsuri: formarea și reconversia profesională (aproximativ 56,5 milioane EUR, sau 32 % din totalul serviciilor personalizate pentru toate cele 41 de cazuri) și alocațiile financiare plătite lucrătorilor în timpul participării acestora la măsurile de politică active privind piața forței de muncă (aproximativ 68,5 milioane EUR, sau 38,8 % din totalul serviciilor personalizate pentru toate cele 41 de cazuri). Programele de calificare și de formare au fost personalizate în funcție de nevoile și dorințele lucrătorilor, ținând în același timp cont de cerințele piețelor regionale sau locale ale forței de muncă și de potențialul sectoarelor cu un viitor promițător. În anumite state membre și în anumite cazuri (spre exemplu în Austria și în Irlanda), accentul a fost pus mai ales pe calificările mai înalte (din învățământul terțiar), în timp ce cazurile din alte state membre au vizat perfecționarea profilurilor tehnice ale lucrătorilor. Uneori (spre exemplu în Danemarca), FEG a fost utilizat pentru a testa măsuri inovatoare care nu sunt încă disponibile pentru toți lucrătorii concediați, însă a căror utilizare ar putea fi generalizată în viitor, în urma experienței dobândite cu FEG. În cele mai multe cazuri, lucrătorii au putut obține certificarea competențelor sau experiențelor lor, sporind astfel valoarea lor pentru viitorii angajatori. Măsurile au inclus, de asemenea, acțiuni menite să promoveze antreprenoriatul și crearea de întreprinderi (care au fost prevăzute în majoritatea pachetelor de sprijin), precum și alocații financiare pentru a acoperi costurile de transport, cheltuielile legate de formare și costurile de subzistență suportate de lucrătorii care au participat la măsurile active privind piața forței de muncă organizate pentru ei. Cele 12 state membre au raportat o serie de fapte interesante și de informații încurajatoare care indică faptul că situația personală, încrederea în sine și capacitatea de inserție profesională a lucrătorilor vizați s-au ameliorat în mod vizibil mulțumită asistenței și serviciilor FEG, chiar dacă nu toți au găsit cu rapiditate un nou loc de muncă. FEG a oferit statelor membre posibilitatea de acționa în mod mai intensiv în regiunile afectate de concedieri, atât în ceea ce privește numărul de persoane asistate, cât și amploarea, durata și calitatea sprijinului, decât ar fi fost posibil fără finanțarea din FEG. Fondurile UE le-au permis să intervină într-un mod mai flexibil și să includă în pachetele lor acțiuni de înaltă calitate foarte personalizate, uneori inovatoare, astfel încât au putut să acorde mai multă atenție anumitor categorii de populație, precum lucrătorii mai slab calificați și persoanele în căutarea unui loc de muncă mai dificil de ajutat (persoanele în vârstă de peste 50 de ani, persoanele provenite din medii de migranți, persoanele cu handicap, persoanele care nu au decât o educație și competențe de bază etc.). Deosebit de eficiente au fost târgurile de locuri de muncă adresate lucrătorilor concediați și, de asemenea, acțiunile în cadrul cărora agențiile de implementare au contactat întreprinderi locale în vederea identificării, împreună cu acestea, a locurilor de muncă vacante care nu au fost încă publicate, astfel încât lucrătorii sprijiniți să poată beneficia de o formare care să transmită competențe corespunzătoare nevoilor posturilor vacante. Organizarea de stagii a constituit o altă activitate care a putut conduce la oferte de angajare pentru lucrătorii care beneficiază de ajutor din partea FEG. În unele state membre, asistența din partea FEG a avut un impact asupra unor sectoare industriale întregi; spre exemplu, în sectorul de tipărire/de grafică din Țările de Jos a crescut gradul de conștientizare a nevoilor lucrătorilor mai în vârstă atunci când aceștia sunt concediați. În Spania, contactele cu întreprinderile locale au condus la o mai bună înțelegere a pieței forței de muncă în ceea ce privește profilurile căutate ale lucrătorilor, precum și tipurile și condițiile contractelor de muncă actuale. De asemenea, cele 12 state membre au desfășurat măsuri de informare și de sensibilizare adresate lucrătorilor în cauză, precum și potențialilor angajatori, altor părți interesate și publicului larg interesat. Aceste măsuri au inclus articole în presa locală și în mijloacele de comunicare sociale, pliante promoționale și materiale video, site-uri internet și conferințe de încheiere pentru a marca finalizarea proiectelor cofinanțate de FEG. Autoritățile statelor membre au considerat că FEG este un instrument util care le poate ajuta să facă față provocărilor actuale de pe piața forței de muncă, într-o perioadă de constrângeri bugetare. Prin urmare, asistența cofinanțată de FEG reprezintă o investiție sporită în domeniul competențelor, care poate avea, de asemenea, un efect pozitiv pe termen mediu și lung, atunci când piețele se vor redresa în mod treptat după criză. În plus, cele 12 state membre au desprins o serie de învățăminte care se vor dovedi utile pentru pregătirea și punerea în aplicare a viitoarelor cazuri FEG. FEG permite statelor membre să-i ajute pe lucrătorii concediați încă de timpuriu: de îndată ce se face un anunț cu privire la concedierile preconizate, măsurile pot să înceapă. Țările de Jos, Austria, Germania și Republica Cehă au raportat cu privire la experiențele pozitive pe care le-au înregistrat începând aplicarea măsurilor de timpuriu. Revizuirea și rebugetarea măsurilor în cursul punerii în aplicare contribuie la obținerea unei compoziții mai bune a măsurilor destinate lucrătorilor și la o utilizare mai bună a bugetului. Danemarca recomandă apelarea la consiliere din partea unui avocat cu privire la procedurile de achiziții, deoarece timpul disponibil pentru acestea este limitat, iar securitatea juridică este foarte importantă. Țările de Jos au recomandat comunicarea timpurie cu lucrătorii afectați cu privire la măsurile propuse, deoarece aceasta constituie un element-cheie pentru a le menține motivația și interesul în ceea ce privește oportunitățile de angajare și de carieră. Tabelul 4 — Rapoarte finale primite în 2012 — privire de ansamblu asupra rezultatelor 4.5. Perioada de programare 2014-2020 – Propunerea Comisiei pentru un nou regulament FEG În conformitate cu articolul 20 din Regulamentul FEG, acest regulament trebuie să fie revizuit până la 31 decembrie 2013, ceea ce coincide cu sfârșitul cadrului financiar multianual pentru 2007-2013. Pe baza propunerii Comisiei, la 7/8 februarie 2013 Consiliul European a sprijinit continuarea FEG în cursul următorului cadru financiar multianual pentru 2014-2020, cu scopul de a furniza un sprijin specific și punctual lucrătorilor concediați ca urmare a unor schimbări structurale majore cauzate de globalizare. Detaliile privind viitorul regulament vor fi cunoscute imediat ce Consiliul și Parlamentul European îl vor fi aprobat. 4.6. Raportul financiar 4.6.1. Contribuții ale FEG În cursul anului 2012, autoritatea bugetară a acordat 19 contribuții din FEG, pentru un total de 73 536 222 EUR, reprezentând 14,7 % din suma anuală maximă disponibilă (a se vedea tabelul 2). Cele 19 contribuții au provenit din bugetul pentru 2012, ultimele șapte fiind vărsate la începutul anului 2013. Conform articolului 28 din Acordul interinstituțional din 17 mai 2006[9], care stabilește cadrul bugetar al FEG, suma anuală maximă alocată de FEG nu poate depăși 500 de milioane EUR, sumă care poate proveni din orice marjă existentă sub plafonul global de cheltuieli pentru exercițiul anterior și/sau din credite de angajament anulate din cele două exerciții anterioare, cu excepția celor de la rubrica 1B din cadrul financiar. În plus, articolul 12 din Regulamentul FEG prevede că cel puțin 25 % din suma anuală maximă trebuie să rămână disponibilă la 1 septembrie din fiecare an pentru a acoperi eventualele necesități care pot să apară la sfârșitul anului. Creditele de angajament pentru contribuțiile acordate în 2012 au fost transferate din rezerva FEG către linia bugetară FEG. O sumă în valoare de 50 000 000 EUR a fost alocată liniei bugetare aferente FEG la începutul anului. O sumă suplimentară de 17 657 535 EUR a fost adăugată prin intermediul unui buget rectificativ. În cursul procedurii globale de transfer, suma de 5 878 687 EUR a fost identificată și transferată către FEG. 4.6.2. Cheltuielile legate de asistența tehnică În temeiul articolului 8 alineatul (1) din Regulamentul (CE) nr. 1927/2006, până la 0,35 % din resursele financiare disponibile pe anul respectiv (1,75 milioane EUR) pot fi utilizate sub formă de asistență tehnică, la inițiativa Comisiei, pentru a finanța activitățile de pregătire, de monitorizare, de informare și creare a unei baze de cunoștințe, de suport tehnic și administrativ, precum și de audit, control și evaluare care sunt necesare pentru a pune în aplicare Regulamentul FEG. La 4 iulie 2012, autoritatea bugetară a aprobat o sumă de 730 000 EUR pentru asistență tehnică[10] în ceea ce privește activitățile enumerate în tabelul 5. Restul de 1 020 000 EUR, disponibil în mod potențial pentru asistență tehnică în cursul anului, nu a fost solicitat. Propunerea inițială a Comisiei[11] de 1 120 000 EUR a fost redusă la 730 000 EUR de către autoritatea bugetară, aproape toate posturile fiind afectate de această reducere. În ceea ce privește punerea în aplicare a asistenței tehnice, Comisia a decis să acorde prioritate reuniunilor cu reprezentanții statelor membre, pentru a asigura punerea în aplicare eficace a fondului și a începe evaluarea ex-post a acestuia conform planificării. Tabelul 5 — Cheltuieli de asistență tehnică în 2012 Descriere || Suma înscrisă în buget în EUR *) || Suma efectivă în EUR Informații (de exemplu, actualizarea site-ului FEG în toate limbile UE, publicații și activități audiovizuale) || 130 000 || Nicio cheltuială (site internet actualizat de către serviciile Comisiei) Asistență tehnică și administrativă: - Reuniuni ale grupului de experți al persoanelor de contact ale FEG - Seminar privind punerea în aplicare a FEG || 35 000 125 000 || 70 000 181 900 Monitorizare, colectarea datelor și Portretul statistic al FEG || 20 000 || Nicio cheltuială (lucrări efectuate de către serviciile Comisiei) Crearea unei baze de cunoștințe (proceduri standardizate pentru cererile FEG și prelucrarea acestora; crearea și raționalizarea bazei de date privind FEG conținând informații și cifre referitoare la cazurile FEG) || 70 000 || Nicio cheltuială (lucrări privind baza de date efectuate de către serviciile Comisiei) (amânarea procedurilor standardizate până în bugetul 2013) Evaluare || 350 000 || 476 203 **) Total || 730 000 || 728 103 *) Sumele care urmează deciziei autorității bugetare din 4.7.2012 **) 344 810 EUR pentru prima fază a evaluării ex-post [articolul 17 alineatul (1) litera (b) din Regulamentul FEG) și 131 393 EUR pentru plata finală a evaluării la jumătatea perioadei [articolul 17 alineatul (1) din Regulamentul FEG] 4.6.3. Neregularități raportate sau rezolvate În 2012, nu a fost semnalată Comisiei nicio neregularitate în temeiul Regulamentului FEG. În 2012, nu a fost rezolvată nicio neregularitate în temeiul Regulamentului FEG. 4.6.4. Lichidarea contribuțiilor financiare ale FEG Articolul 15 alineatul (2) din Regulamentul FEG stabilește procedurile pentru lichidarea contribuțiilor financiare ale FEG. În 2012 au fost lichidate 11 cazuri (a se vedea tabelul 6). Acestea fuseseră puse în aplicare în anii anteriori anului 2012 (perioadă de punere în aplicare de 24 de luni începând cu data de depunere a cererii; cofinanțare de 65 % din partea FEG). Rata de execuție a bugetului a variat între 1,9 % și peste 100 %. Suma totală a fondurilor necheltuite rambursate Comisiei pentru aceste 11 cazuri a fost de aproximativ 18,1 milioane EUR (37,8 % din contribuțiile FEG la aceste cazuri). Există numeroase motive pentru care statele membre nu au utilizat integral sumele acordate. Deși statele membre sunt încurajate să facă previziuni bugetare realiste pentru pachetul coordonat de servicii personalizate, poate exista o lipsă de planificare corespunzătoare și în cunoștință de cauză. Este posibil ca în calculele inițiale să fi fost inclusă o marjă de siguranță prea mare care la sfârșit s-a dovedit a fi inutilă. Este posibil ca numărul de lucrători care doresc să participe la măsurile propuse să fi fost supraevaluat în faza de planificare, ca unii lucrători să fi optat pentru măsuri mai ieftine în locul celor scumpe sau pentru măsuri pe termen scurt în locul celor pe termen lung sau ca aceștia să fi găsit noi locuri de muncă mai devreme decât se estimase inițial. Alte motive ale cheltuielilor reduse pot să fi fost întârzieri în demararea măsurilor și incapacitatea de a utiliza flexibilitatea realocării sumelor de finanțare între diferitele posturi bugetare în cursul punerii în aplicare a pachetului de servicii personalizate. Comisia a sprijinit statele membre prin informarea periodică și prin seminarii specifice vizând stimularea gestionării optime a fondurilor. Acest lucru a însemnat că rata de recuperare inițial ridicată, de peste 60% pentru primele cazuri a fost redusă considerabil (la 37,8 %), însă trebuie să fie îmbunătățită în continuare. Pe baza experienței dobândite, se așteaptă ca previziunile bugetare și de participare a lucrătorilor la activități să se amelioreze în cursul perioadei prelungite de 24 de luni. Calendarul finanțării FEG în localitate, capacitățile diferitelor structuri de coordonare și de punere în aplicare și calitatea comunicării între nivelurile naționale și cele regionale/locale sunt, de asemenea, în curs de îmbunătățire. Statele membre valorifică mai bine posibilitatea revizuirii bugetelor lor și a realocării cheltuielilor între diversele măsuri și/sau cheltuielile de punere în aplicare. În cele din urmă, instituțiile UE depun de asemenea eforturi majore pentru accelerarea procedurilor decizionale și a efectuării plăților din fondurile FEG, astfel încât timpul și fondurile furnizate să poată fi utilizate în mod optim. Un seminar specific a fost organizat de către Comisie pentru reprezentanții statelor membre în martie 2012, în scopul de a aborda diverse aspecte referitoare la calendarul și eficiența punerii în aplicare a fondului. Tabelul 6 — Contribuții lichidate în 2012 4.6.5. Alte rambursări În 2012 nu s-au efectuat alte rambursări. 4.7. Activități de asistență tehnică întreprinse de Comisie 4.7.1. Informare și publicitate Site-ul internet Articolul 9 din Regulamentul (CE) nr. 1927/2006 prevede obligația Comisiei de a realiza „un site Internet, disponibil în toate limbile Comunității, pentru a oferi informații privind FEG, consiliere pentru depunerea cererilor, precum și informații actualizate referitoare la cererile acceptate și refuzate, subliniind rolul autorității bugetare”. În conformitate cu cerințele articolului 9, site-ul internet privind FEG creat de Comisie[12] a fost actualizat cu informațiile relevante în 2012. Site-ul internet a înregistrat 253 462 de vizualizări și a fost consultat de 32 030 de vizitatori unici (numărul total de vizite: 44 630) în 2012. 4.7.2. Reuniuni cu autoritățile naționale și părțile interesate A noua și a zecea reuniune a grupului de experți al persoanelor de contact ale Fondului european de ajustare la globalizare, care sunt reprezentanții FEG în statele membre, au avut loc la 21 martie 2012 și, respectiv, la 16 octombrie 2012, la Bruxelles. O parte din fiecare reuniune a fost dedicată discutării următoarelor chestiuni: revizuirea actualului regulament FEG, propunerea Comisiei privind continuarea acestuia în cursul perioadei 2014-2020 și aspectele legate de viitoarea punere în aplicare, informarea membrilor cu privire la pregătirile în vederea evaluării ex-post a FEG pentru perioada 2007-2013, precum și o serie de alte puncte de pe ordinea de zi. La Bruxelles a avut loc, la data de 22 martie 2012, un seminar de creare a unei rețele, care a permis discutarea calendarului de punere în aplicare a FEG și partajarea celor mai bune practici vizând accelerarea punerii în aplicare a măsurilor în vederea unei eficacități maxime și a unei utilizări optime a mijloacelor financiare. La 17 octombrie 2012 a avut loc la Bruxelles un seminar de creare a unei rețele pentru a discuta mai multe chestiuni legate de punerea în aplicare a FEG, incluzând efectele crizei în fiecare sector și succesul măsurilor de înființare a întreprinderilor în cadrul punerii în aplicare a FEG. 4.7.3. Crearea unei baze de cunoștințe – O bază de date pentru FEG și proceduri standardizate pentru cererile FEG Pentru a înregistra datele cantitative ale cazurilor FEG în scopuri statistice, serviciile Comisiei au ameliorat în 2012 baza de date privind FEG și au conceput mai multe formulare pentru a facilita introducerea datelor referitoare la cazuri în baza de date. Dezvoltarea unui nou formular de cerere electronic este programată pentru 2013/2014, luând în considerare lucrările pregătitoare efectuate de experți externi în 2011 (finanțate din bugetul de asistență tehnică pentru 2011; raport final prezentat în aprilie 2012). Noul formular de cerere va standardiza procedurile de cerere și de evaluare și ar trebui, în consecință, să reducă timpul necesar din momentul în care o cerere este pregătită de un stat membru până la adoptarea propunerii prezentate de către Comisie Parlamentului European și Consiliului. În combinație cu baza de date, acest formular va facilita, de asemenea, activitatea Comisiei de analizare, agregare și comparare a faptelor și cifrelor referitoare la cazurile FEG. Alte activități de informare planificate pentru 2012 În propunerea sa privind asistența tehnică pentru 2012, Comisia a planificat să realizeze un material video și mai multe dosare cu informații privind activitățile FEG. Ca urmare a reducerilor bugetare hotărâte de autoritatea bugetară în iulie 2012, aceste acțiuni nu au putut fi realizate. 4.7.4. Al doilea Portret statistic al FEG 2007-2011 În prima jumătate a anului 2012, Comisia a publicat al doilea Portret statistic al FEG (2007-2011), care a fost elaborat de experți externi în cadrul bugetului de asistență tehnică pentru 2011. 4.7.5. Evaluarea FEG la jumătatea perioadei Rezultatele evaluării FEG la jumătatea perioadei, care a fost desfășurată în 2011 în conformitate cu articolul 17 alineatul (1) litera (a) din regulamentul FEG, au fost prezentate părților interesate de FEG la Bruxelles la 2 februarie 2012[13]. Aceasta a fost o ocazie de a discuta principalele rezultate ale fazei inițiale a FEG (2007-2009) și recomandările evaluatorilor care, între timp, fie au fost puse în aplicare, fie au fost incluse în propunerea pentru un nou regulament FEG (2014-2020). 4.7.6. Evaluarea ex-post a FEG – Prima fază Cele 33 de cazuri care au fost evaluate în prima fază a evaluării ex-post [articolul 17 alineatul (1) litera (b) din regulamentul FEG] sunt cele enumerate mai jos. Aceste cazuri au fost selectate deoarece rapoartele lor finale de punere în aplicare au fost primite de Comisie până la 20 septembrie 2012. O altă serie de cazuri FEG va fi analizată în cursul fazei finale a evaluării ex-post (cazuri pentru care rapoartele finale vor fi primite până la sfârșitul lunii decembrie 2013[14]). 5. Tendințe observate În măsura în care cererile de contribuții din FEG devin tot mai numeroase, mai multe date sunt disponibile pentru a identifica tendințele cererilor și pentru a obține o vedere de ansamblu asupra direcției luate de activitățile Fondului. Informațiile conținute în graficele de mai jos și în anexe se referă la cele 110 cereri depuse de statele membre din ianuarie 2007 până la 12 august 2013[15]. Au fost solicitate aproximativ 471,2 milioane EUR (și aproximativ 416,3 milioane EUR au fost deja plătite) pentru a ajuta 100 022 de lucrători (număr al lucrătorilor vizați estimat de către statele membre). Graficul 1: Numărul de cereri primite pentru perioada 2007-2013 (până la 12 august 2013) În 2009, modificarea regulamentului FEG, cu amendamentele sale permanente și temporare, a avut un impact considerabil în ceea ce privește numărul de cereri primite de Comisia Europeană, care au arătat o creștere semnificativă începând din mai 2009 (atunci când regulamentul FEG modificat a devenit aplicabil) până la sfârșitul anului 2011. În cursul întregii perioade cuprinse între ianuarie 2007 și august 2013 au existat 65 de cereri legate de criză și 45 de cereri legate de comerț (fără a lua în considerare cazurile retrase de către statele membre). 82 % din cererile primite între mai 2009 și sfârșitul anului 2011 au fost legate de criza financiară și economică globală. După cum se arată în anexa 2, Spania este statul membru care a prezentat cel mai mare număr de cereri de intervenție a FEG (18 cereri), urmat de Țările de Jos (16 cereri), de Italia (12 cereri) și de Danemarca (10 cereri). La 12 august 2013, opt state membre nu ceruseră încă sprijinul FEG: Estonia, Cipru, Letonia, Luxemburg, Ungaria, Slovacia, Regatul Unit și Croația (care a aderat la UE abia la 1 iulie 2013). Graficul 2: Sume FEG solicitate pentru fiecare stat membru pentru perioada 2007-2013 (până la 12 august 2013) milioane EUR În cursul perioadei cuprinse între ianuarie 2007 și august 2013, o sumă totală de 471,2 milioane EUR a fost solicitată de la FEG de un număr de 20 state membre (a se vedea de asemenea tabelul din anexa 2, care oferă o privire de ansamblu). Danemarca a solicitat cea mai mare sumă de cofinanțare din FEG (63,7 milioane EUR/10 cereri), urmată de Irlanda (63,3 milioane EUR/7 cereri), de Italia (60,6 milioane EUR/12 cereri) și de Spania (57,1 milioane EUR/18 cereri). Sumele care nu sunt încă aprobate sunt orientative, întrucât se pot schimba în continuare în cursul etapei de evaluare. Graficul 3: Numărul de lucrători vizați per stat membru, 2007-2013 (până la 12 august 2013) Spania este statul membru care a solicitat asistență din FEG pentru cel mai mare număr de lucrători concediați (13 396 pentru 18 cereri), urmată de Italia (12 759 pentru 12 cereri), de Germania (11 349 pentru 7 cereri) și de Irlanda (10 267 pentru 7 cereri). În alte 12 țări, numerele variază de la puțin peste 8 000 în Țările de Jos la puțin sub 1 800 în Polonia. În fiecare dintre celelalte patru state membre care au depus cereri, numărul de lucrători implicați a fost mai mic de 1 000. Graficul 4: Numărul de cereri în funcție de sector (NACE Rev. 2) pentru perioada 2007-2013 (până la 12 august 2013) În cursul întregii perioade cuprinse între ianuarie 2007 și august 2013, cererile de asistență din FEG primite au vizat lucrători concediați într-un total de 35 de sectoare de activitate (a se vedea, de asemenea, privirea de ansamblu din anexa 1). Majoritatea acestora proveneau de la industrii prelucrătoare, dar și sectorul construcțiilor și al serviciilor. Patru sectoare prelucrătoare au fost responsabile pentru cel mai mare număr de cereri: industria autovehiculelor (19 cereri sau 17 % din total), urmată de sectorul mașinilor și echipamentelor (12 cereri sau 11 % din total), de produsele textile (10 cereri sau 9 % din total) și de industria de tipărire (9 cereri sau 8 % din total). Aproximativ 8 % (9 cereri) au vizat lucrători din industria construcțiilor definită în sens larg, acoperind construirea de clădiri, lucrări de construcții specializate și activități de arhitectură și de inginerie (aceasta ar ajunge până la 13 cereri sau aproximativ 12 % în cazul în care sectoarele conexe, cum ar fi materialele de construcție, tâmplăria/dulgheria și ceramica ar fi, de asemenea, incluse). Pentru mai mult de jumătate din sectoare (20 din cele 35 de sectoare), FEG a primit o singură cerere. Graficul 5: Numărul de lucrători vizați per sector (NACE Rev. 2) pentru perioada 2007-2013 (până la 12 august 2013) În cele 110 cereri ale lor, cele 20 de state membre au vizat un total de 100 022 de lucrători concediați. Sectoarele vizate sunt în primul rând industria autovehiculelor cu aproape 24 000 de lucrători vizați (23,8 % din totalul cererilor depuse), urmată de textile (peste 11 000 de lucrători vizați sau 11,2 % din totalul cererilor depuse), de telefoanele mobile (puțin peste 10 000 de lucrători vizați sau 10 % din totalul cererilor depuse) și de sectorul mașinilor și echipamentelor (peste 9 000 de lucrători vizați sau 9,1 % din totalul cererilor depuse). Graficul 6: Suma medie solicitată din FEG per lucrător vizat în funcție de stat membru, 2007-2013 (până la 12 august 2013) EUR Medie Graficul 6 ilustrează sprijinul mediu acordat din FEG per lucrător vizat (EUR 4 711 pentru totalul de 100 022 de lucrători vizați de către 20 de state membre). Sprijinul acordat din FEG per lucrător vizat a fost cel mai mare în Austria și în Danemarca, ridicându-se la aproximativ 14 000 EUR și, respectiv, 10 000 EUR. În schimb, în Lituania, Slovenia și Republica Cehă, sprijinul solicitat a fost mai mic de 1 000 EUR per lucrător. 6. Concluzie Tendințele observate până în prezent arată că cererile de intervenție din FEG au vizat lucrători dintr-un număr din ce în ce mai mare de sectoare. Statele membre au dobândit experiență în domeniul selectării celor mai adecvate măsuri, al programării ajutorului lor pentru lucrătorii concediați într-un mod eficient și al utilizării FEG pentru a testa noi abordări. De asemenea, ele utilizează tot mai mult posibilitatea de a realoca fonduri între măsuri în cursul punerii în aplicare a proiectului în vederea utilizării optime a contribuțiilor disponibile. Faptul că „derogarea temporară aferentă crizei” a FEG nu a putut fi prelungită după sfârșitul anului 2011 (nu s-a obținut o majoritate calificată în Consiliu) a limitat posibilitățile pentru asistența UE pentru lucrători, cu toate că mulți sunt încă puternic afectați de criză. Din 2012 până la expirarea actualului regulament FEG (sfârșitul lui 2013), modificările permanente din regulamentul modificat (prag redus la 500 de concedieri, creșterea perioadei de punere în aplicare la 24 de luni începând de la data depunerii cererii) vor continua să se aplice, iar statele membre pot continua să sprijine lucrătorii concediați ca o consecință a schimbărilor structurale majore din configurația comerțului mondial. În cazul în care întregul potențial al FEG este utilizat, în complementaritate cu alte instrumente disponibile și prin consultarea principalelor părți interesate, lucrătorii care sunt eligibili pentru sprijinul FEG pot fi ajutați în mod specific și într-o manieră personalizată, îmbunătățind astfel oportunitățile acestora pe piața forței de muncă pe termen mediu și lung, pe măsură ce piețele își revin treptat de pe urma crizei. [1] Regulamentul (CE) nr. 1927/2006 din 20 decembrie 2006 privind crearea Fondului european de ajustare la globalizare, JO L 406, 30.12.2006, p. 1, astfel cum a fost corectat în JO L 48, 22.2.2008, p. 82, în toate limbile și în JO L 202, 31.7.2008, p. 74, numai în limba engleză. [2] Regulamentul (CE) nr. 546/2009 al Parlamentului European și al Consiliului din 18 iunie 2009 de modificare a Regulamentului (CE) nr. 1927/2006 privind crearea Fondului european de ajustare la globalizare (JO L 167, 29.6.2009). [3] COM(2011) 608 final, 6.10.2011. [4] Derogarea temporară prevăzută în Regulamentul FEG care a permis depunerea de cereri pe motivul crizei economice și financiare mondiale și a crescut rata de cofinanțare prin FEG de la 50 % la 65 % a fost aplicabilă între 1 mai 2009 și 30 decembrie 2011. [5] Una dintre cereri, EGF/2012/009 BE/Carsid, a fost retrasă ulterior și reintrodusă la data de 2 aprilie 2013. [6] Industria autovehiculelor (3), mașini și echipamente (3), metale de bază (2), telefoane mobile (1), produse electronice de uz general (1), activități ale centrelor de intermediere telefonică (1). [7] Fără a lua în calcul raportul final pentru un caz care a fost ulterior retras de către statul membru solicitant: EGF 2007/002 FR Renault. [8] NEET („not in education, employment, or training” - persoane care nu sunt încadrate profesional și nu urmează niciun program educațional sau de formare). [9] JO C 139, 14.6.2006, p. 1. [10] JO L 192, 20.7.2012, p. 11. [11] COM(2012) 160 din 4.4.2012. [12] http://ec.europa.eu/egf - disponibil în toate cele 23 de limbi ale UE, incluzând irlandeza. [13] Raportul de evaluare la jumătatea perioadei este disponibil pe site-ul internet privind FEG (http://ec.europa.eu/egf). A se vedea, de asemenea, capitolul 4.7.5 din raportul anual al FEG pentru 2011. [14] Raportul privind prima fază a evaluării ex-post trebuie prezentat până la 31 decembrie 2013, iar cel privind faza finală până la 31 decembrie 2014 [articolul 17 alineatul (1) litera (b) din regulamentul FEG]. [15] Dacă se iau în calcul cele zece cazuri retrase de către statele membre solicitante, această cifră ajunge la 120. Cazurile retrase nu sunt luate în considerare în statistici. Anexa 1 — cererile FEG în funcție de clasificarea activităților economice până la 12 august 2013 Anexa 2 — o privire de ansamblu asupra cererilor FEG până la 12 august 2013, defalcate pe state membre și tipul de cerere (criteriile de la articolul 1)